title: Id-Direttiva tal-Kunsill tat-8 ta’ Ġunju 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu mat- tagħmir għall-kontroll tad-direzzjoni ta’vetturi bil-mutur u l-karrijiet tagħhom

text:
Avviż Legali Importanti

|

31970L0311

Official Journal L 133 , 18/06/1970 P. 0010 - 0013 Finnish special edition: Chapter 13 Volume 1 P. 0139  Danish special edition: Series I Chapter 1970(II) P. 0323  Swedish special edition: Chapter 13 Volume 1 P. 0139  English special edition: Series I Chapter 1970(II) P. 0375  Greek special edition: Chapter 13 Volume 1 P. 0093  Spanish special edition: Chapter 13 Volume 1 P. 0221  Portuguese special edition Chapter 13 Volume 1 P. 0221

		Id-Direttiva tal-Kunsilltat-8 ta’ Ġunju 1970dwar l-approssimazzjoni tal-liġijiet ta’ l-Istati Membri li għandhom x’jaqsmu mat- tagħmir għall-kontroll tad-direzzjoni ta’vetturi bil-mutur u l-karrijiet tagħhom(70/311/EEC)IL-KUNSILL TAL-KOMUNITAJIET EWROPEJWara li kkunsidra t-Trattat li jistabbilixxi l-Komunita Ekonomika Ewropea, u partikolarment l-Artikolu 100 tiegħu,Wara li kkunsidra l-proposta mill-Kummissjoni;Wara li kkunsidra l-Opinjoni tal-Parlament Ewropew [1],Wara li kkunsidra l-Opinjoni tal-Kumitat Ekonomiku u Soċjali [2];Billi l-ħtiġiet tekniċi li l-vetturi bil-mutur għandhom jissodisfaw skond il-ligijiet nazzjonali jikkonċernaw, inter alia, it-tagħmir għall-kontroll tad-direzzjoni tagħhom;Billi dawk il-ħtiġiet ivarjaw minn Stat Membru għal ieħor; billi huwa għalhekk neċessarju li l-Istati Membri kollha jadottaw l-istess ħtiġiet jew flimkien ma’, jew minflok ir-regoli eżistenti tagħhom, biex, b’mod partikolari, jippermettu li l-proċedura ta' l-approvazzjoni tat-tip tal-KEE li kienet is-suġġett tad--Direttiva tal-Kunsill [3] tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom, tkun applikata fir-rigward ta’ kull tip ta’ vettura;ADOTTA DIN ID-DIRETTIVA:Artikolu 1Għall-iskopijiet ta’ din id-Direttiva, "vettura" tfisser kull vettura bil-mutur maħsuba għal użu fit-triq, bil-karozzerija jew mingħajra, li għandha minn ta’ lanqas erba’ roti u li għandha veloċità massima ddisinjata li teċċedi il-25 kilometru fis-siegħa, u l-karrijiet tagħha, bl-eċċezzjoni ta’ vetturi li jimxu fuq il-linji, tratturi u makkinarju għall-agrikultura u vetturi tax-xogħlijiet pubbliċi.Artikolu 2L-ebda Stat Membru ma jista’ jirrifjuta li jagħti approvazzjoni tat-tip tal-KEE jew approvazzjoni tat-tip nazzjonali ta’ vettura għal raġunijiet li għandhom x’jaqsmu mat-tagħmir għall-kontroll tad-direzzjoni tagħha jekk dan it-tagħmir jissodisfa l-ħtiġiet stabbiliti fl-Anness.Artikolu 3L-emendi neċessarji għall-aġġustament tal-ħtiġiet ta' l-Anness sabiex jiġi kkunsidrat il-progress tekniku, għandhom jiġu adottati skond il-proċedura stabbilita fl-Artikolu 13 tad-Direttiva tal-Kunsill tas-6 ta’ Frar 1970 dwar l-approvazzjoni tat-tip ta’ vetturi bil-mutur u l-karrijiet tagħhom.Artikolu 41. L-Istati Membri għandhom idaħħlu fis-seħħ id-dispożizzjonijiet li jiġbru fihom il-ħtiġiet meħtieġa sabiex jikkonformaw ma’ din id-Direttiva fi żmien tmintax-il xahar min-notifika tagħha, u għandhom minnufih jinfurmaw lill-Kummissjoni b’dan.2. L-Istati Membri għandhom jiżguraw illi t-test tad-dispożizzjonijiet prinċipali tal-liġi nazzjonali li jadottaw fil-qasam kopert minn din id-Direttiva jiġi komunikat lill-Kummissjoni.Artikolu 5Din id-Direttiva hija indirizzata lill-Istati Membri.Magħmula fi Brussell, fit-8 ta’ Ġunju 1970.Għall-KunsillIl-PresidentP. Harmel[1] ĠU Ċ 160, tat-18.12.1969, p. 7.[2] ĠU Ċ 10, tas-16.4.1969, p. 18.[3] ĠU L 42, tal-25.7.1998, p. 1.--------------------------------------------------ANNESS1. DEFINIZZJONIJIET1.1 Tagħmir għall-kontroll tad-direzzjoni"Tagħmir għall-kontroll tad-direzzjoni" tfisser kull tagħmir li l-għan tiegħu hu li jbiddel id-direzzjoni tal-moviment tal-vettura.It-tagħmir għall-kontroll tad-direzzjoni jista’ jkun kunsidrat li jinkludi:- l-kontroll ta’ l-isteering- l-isteering gear;- l-isteered wheels;- fejn applikabbli, tagħmir speċjali sabiex jipproduċi qawwa addizzjonali jew indipendenti1.1.1 Kontroll tal-isteering"Kontroll tal-isteering" tfisser il-parti direttament imħaddma mis-sewwieq sabiex jidderieġi l-vettura.1.1.2 Steering Gear1.1.2.1 Fil-każ ta’ vetturi bil-mutur, "steering gear" ifisser il-komponenti kollha bejn il-kontroll ta’ l-isteering u l-isteered wheels, bl-eċċezzjoni ta’ l-apparat speċjali imsemmi f’punt 1.1.4. L-isteering gear jista’ jkun mekkaniku, idrawliku, pnewmatiku, elettriku jew kombinazzjoni ta’ wħud minn dawn.1.1.2.2 Fil-każ ta’ karrijiet, "l-isteeringgear" ifisser il-komponenti kollha li jitrażmettu lill-isteered wheels il-forza neċessarja sabiex tinkiseb bidla fid-direzzjoni tal-moviment tal-vettura.1.1.3 Steered wheels"Steered Wheels" ifisser ir-roti li l-alinjament tagħhom jista’ jkun mibdul direttament jew indirettament b'relazzjoni għal dak tal-vettura sabiex tinkiseb bidla fid-direzzjoni tal-moviment tal-vettura.1.1.4 Tagħmir speċjali"Tagħmir speċjali" jfisser dik il-parti tat-tagħmir għall-kontroll tad-direzzjoni, li biha tiġi prodotta qawwa addizzjonali jew indipendenti. Qawwa addizzjonali jew indipendenti tista’ tkun prodotta permezz ta’ kull sistema mekkanika, idrawlika, pnewmatika jew elettrika, jew permezz ta’ xi kombinazzjoni ta’ dawn (eżempju, permezz ta’ pompa taż-żejt, pompa ta’ l-arja jew batterija).1.2 Tipi differenti ta’ tagħmir għall-kontroll tad-direzzjoni1.2.1 Skond is-sors ta’ qawwa meħtieġa għad-devjazzjoni tal-isteered wheels, it-tipi ta’ tagħmir għall-kontroll tad-direzzjoni li ġejjin huma distinti:1.2.1.1 tagħmir għall-kontroll tad-direzzjoni manwali fejn il-qawwa tar-rota ta' l-isteering hija dik provduta biss permezz tal-qawwa muskulari tas-sewwieq;1.2.1.2 tagħmir għall-kontroll tad-direzzjoni assistit, f’liema l-qawwa tar-rota ta’ l-isteering hi dik provduta kemm permezz tal-qawwa muskulari tas-sewwieq kif ukoll bl-apparat speċjali msemmi f’punt 1.1.4.1.2.1.3 apparat ta’ servo-steering fejn il-qawwa tar-rota tal-isteering hija dik provduta biss permezz ta’ l-apparat speċjali imsemmi f’punt 1.1.4.1.3 Sforz għal kontroll tad-direzzjoni"L-isforz għal kontroll tad-direzzjoni" jfisser il-forza mħaddma mis-sewwieq fuq ir-rota tal-isteering biex jidderieġi l-vettura.2. ĦTIĠIET GĦALL-KOSTRUZZJONI, TWAĦĦIL U SPEZZJONAR2.1 Ħtiġiet Ġenerali2.1.1 It-tagħmir għall-kontroll tad-direzzjoni għandu jassigura kontroll faċli u assigurat tal-vettura; jekk meħtieġ, il-vettura għandha tkun mgħammra bi steering assistit.2.2 Ħtiġiet iddettaljati2.2.1 Il-kontroll tal-isteering2.2.1.1 Il-kontroll tal-isteering għandu jkun faċli biex tużah u faċli biex timmaniġġjah. Għandu jkun imfassal b’tali mod li jippermetti devjazzjoni gradwali. Id-direzzjoni tal-moviment tal-kontroll tal-isteering għandha tikkorrispondi ċar għall-bidla mixtieqa fid-direzzjoni tal-vettura.2.2.1.2 L-isforz għall-kontroll tad-direzzjoni meħtieġ sabiex tkun miksuba dawra tond b’radius ta’ 12-il metru, li jibda mill-pożizzjoni ta’ quddiemnett, m’għandux jeċċedi l-25 kilogramma.Fil-każ ta’ tagħmir ta’ steering assistit, jekk tonqos il-provvista ta’ l-enerġija awżiljarja, l-isforz għall-kontroll meħtieġ tad-direzzjoni m’għandux jeċċedi 60 kilogramma.2.2.1.3 Sabiex tkun kontrollata l-konformita mal-ħtieġa f’punt 2.2.1.2 hawn fuq, il-vettura għandha tiddeskrivi moviment spirali b’veloċita ta’ 10 kilometri fis-siegħa, li tibda mill-pożizzjoni ta’ quddiemnett. L-isforz għall-kontroll tad-direzzjoni fuq ir-rota tal-isteering għandu jkun innutat sal-mument meta l-isteering jilħaq il-pożizzjoni li tikkorrispondi mal-vettura li tkun dieħla f’ċirku tond ta’ radius ta’ 12-il metru; l-isforz għall-kontroll tad-direzzjoni m’għandux jeċċedi il-valuri dettati. Id-dewmien tal-manuvra (il-ħin bejn il-mument meta l-kontroll ta’l-isteering ikun l-ewwel imħaddem u l-mument meta jilħaq il-pożizzjoni fejn il-qisien ikunu meħuda) m’għandux jaqbeż erba’ sekondi f’każi normali u sitt sekondi jekk l-provvista ta’ l-enerġija addizzjonali tinqata’. Għandha ssir manuvra waħda lejn il-lemin u oħra lejn ix-xellug.Għat-test, il-vettura għandha titgħabba bil-piż massimu permissibbli għaliha teknikament; il-pressjoni fuq ir-roti flimkien mad-distribuzzjoni tal-piż bejn il-fwies għandhom ikunu kif indikat mill-manifattur.2.2.2 Steering gear2.2.2.1 Għandu jkun possibbli sabiex wieħed jidderieġi l-vettura anke fl-eventwalita tan-nuqqas totali jew parzjali tal-komponenti idrawliċi, pnewmatiċi jew elettriċi ta' l- isteering gear.2.2.2.2 L-isteering gear mekkaniku għandu jkun imfassal b’tali mod li jilħaq kull ħtieġa operazzjonali. Dawn għandhom ikunu faċilment aċċessibbli għal manutenzjoni u spezzjonar.2.2.3 Steered Wheels2.2.3.1 Ir-roti ta’ wara m’għandhomx ikunu l-uniċi steered wheels. Din il-ħtieġa ma tapplikax għal semi-karrijiet.2.2.3.2 Vetturi bil-mutur li r-roti ta’ wara tagħhom huma wkoll diretti bl-isteering għandhom jiġu suġġetti għat-test li ġej:2.2.3.2.1 Is-sewwieq għandu jkun kapaċi jżomm ir-roti ta’ wara f’linja dritta, mingħajr ma jagħmel xi korrezzjoni irregolari tad-direzzjoni, fi triq ċatta u orizzontali b’veloċita ta’ 80 kilometru fis-siegħa jew b’veloċita massima stabbilita jekk din hija anqas minn 80 kilometru fis-siegħa.2.2.3.3 Karrijiet għandhom ukoll jiġu suġġetti għat-test speċifikat f’punt 2.2.3.2.1, b’veloċita ta’ 80 kilometru fis-siegħa jew bil-veloċita permessa teknikament mistqarra mill-manifattur jekk ta’ l-aħħar hija anqas minn 80 kilometru fis-siegħa, fil-każijiet li ġejjin:- fejn il-karru ikun mgħammar b’aktar minn fus wieħed li għandu steered wheels,- fejn il-karru ikun semi-karru mgħammar b’ta’ l-anqas fus wieħed li għandu steered wheels [1],2.2.4 Tagħmir speċjali2.2.4.1 Tagħmir Servo-steering m'hux permess.2.2.4.2 Meta tagħmir ta’ steering assistit ma jkollux is-sors ta’ enerġija addizzjonali tiegħu, għandu jinkludi riserva ta’ enerġija. Jekk is-sors ta’ enerġija użat ikun arja kumpressata, r-riserva ta’ l-arja kumpressata għandha tkun protetta min-non-return valve.2.2.4.3 Għandu jkun possibbli li wieħed jagħti direzzjoni lill-vettura anke jekk it-tagħmir speċjali jieqaf.[1] Kif korrett mill-corrigendum pubblikat fl-ĠU L 196 tat-3 ta’ Settembru 1970.--------------------------------------------------


title: Id-Direttiva tal-Kummissjoni 98/39/KE tal-5 Ġunju 1998 li taddatta għall-progress tekniku d-Direttiva tal-Kunsill 75/321/KEE fir-rigward ta’ l-apparat ta’ l-isteering ta’ tratturi bir-roti għall-agrikoltura jew għall-foresterijaTest b’rilevanza għaż-ŻEE

text:
Avviż Legali Importanti

|

31998L0039

Official Journal L 170 , 16/06/1998 P. 0015 - 0015

		Id-Direttiva tal-Kummissjoni 98/39/KEtal-5 Ġunju 1998li taddatta għall-progress tekniku d-Direttiva tal-Kunsill 75/321/KEE fir-rigward ta’ l-apparat ta’ l-isteering ta’ tratturi bir-roti għall-agrikoltura jew għall-foresterija(Test b’rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 75/321/KEE tal-20 ta’ Mejju 1975 dwar l-approssimazzjoni tal-liġijiet ta’ l-Istati Membri fir-rigward ta’ l-apparat ta’ l-isteering ta’ tratturi bir-roti ta’ l-agrikoltura jew tal-foresterija [1], kif l-aħħar emendata mill-Parlament Ewropew u bid-Direttiva tal-Kunsill 97/54/KE [2], u b’mod partikolari l-Artikolu 4 ta’ l-istess,Billi issa huwa xieraq li ħsara fil-magna tiġi meqjusa bħala kawża potenzjali ta’ ħsara fl-apparat speċjali ta’ l-assistenza li tista’ ġġiegħel l-isteering jillokkja;Billi d-Direttiva 75/321/KEE għandha għalhekk tiġi emendata;Billi d-disposizzjonijiet ta’ din id-Direttiva huma skond l-opinjoni tal-Kumitat dwar l-Addattament għall-Progress Tekniku introdott bid-Direttiva tal-Kunsill 74/150/KEE [3], kif l-aħħar emendata bid-Direttiva 97/54/KE,ADOTTAT DIN ID-DIRETTIVA:Artikolu 1Fl-Anness tad-Direttiva 75/321/KEE, l-ewwel sentenza fil-punt 2.2.4.1.2 għandha tinbidel bis-segwenti:"Jekk it-trattur ikun mgħammar b’apparat servo-steering kif definit f’1.2.1.3, u sakemm dak l-apparat ikollu tagħmir ta’ l-isteering kollu idrawliku, għandu jkun possibbli, f’każ ta’ ħsara fl-apparat speċjali jew fil-magna, li jkunu jistgħu jsiru ż-żewġ manuvri speċifikati f’2.2.1.3 bl-użu ta’ apparat speċjali addizzjonali".Artikolu 21. Mill-1 Mejju 1999 ebda Stat Membru ma jista’:- jirrifjuta, fir-rigward ta’ tip ta’ trattur, li jagħti l-approvazzjoni tat-tip tal-KE, li joħroġ id-dokument li ssir referenza għalih fit-tielet inċiż ta’ l-Artikolu 10(1) tad-Direttiva tal-Kunsill 74/150/KEE, jew jagħti l-approvazzjoni nazzjonali tat-tip, jew- jipprojbixxi d-dħul fis-servizz ta’ tratturi,jekk dawk it-tratturi jissodisfaw il-ħtiġijiet tad-Direttiva 75/321/KEE, kif emendata b’din id-Direttiva.2. Mill-1 Ottubru 1999 l-Istati Membri:- ma jistgħux joħorġu aktar id-dokument li ssir referenza għalih fit-tielet inċiż ta’ l-Artikolu 10(1) tad-Direttiva 74/150/KEE għal kull tip ta’ trattur li ma jissodisfax il-ħtiġijiet tad-Direttiva 75/321/KEE, kif emendata b’din id-Direttiva,- jistgħu jirrifjutaw li jagħtu l-approvazzjoni tat-tip nazzjonali fir-rigward ta’ kull tip ta’ trattur li ma jissodisfax il-ħtiġijiet tad-Direttiva 75/321/KEE, kif emendata b’din id-Direttiva.Artikolu 31. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi neċessarji sabiex ikunu konformi ma’ din id-Direttiva mhux aktar tard mit-30 April 1999. Għandhom jinfurmaw lill-Kummissjoni mill-ewwel dwar l-istess.Meta l-Istati Membri jadottaw dawn id-disposizzjonijiet, dawn għandhom ikollhom fihom referenza għal din id-Direttiva jew għandhom ikunu akkumpanjati b’dik ir-referenza fil-ħin tal-pubblikazzjoni uffiċjali tagħhom. Il-proċedura għal dik ir-referenza għandha tiġi adottata mill-Istati Membri.2. L-Istati Membri għandhom jittrasmettu lill-Kummissjoni t-test tad-disposizzjonijiet essenzjali tal-liġi nazzjonali li jadottaw fil-qasam kopert b’din id-Direttiva.Artikolu 4Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 5Din id-Direttiva hija indirizzata lill-Istati Membri.Magħmula fi Brussel, fil-5 ta’ Ġunju 1998.Għall-KummissjoniMartin bangemannMembru tal-Kummissjoni[1] ĠU L 147, tad-9.6.1975, p. 24.[2] ĠU L 277, ta’ l-10.10.1997, p. 24.[3] ĠU L 84, tat-28.3.1974, p. 10.--------------------------------------------------


title: Id-Direttiva tal-Kunsill 2001/23/KE tat-12 ta’ Marzu 2001 dwar l-approssimazzjoni tal-liġijiet ta’ l-Istati Membri relatati mas-salvagwardja tad-drittijiet ta’ l-impjegati fil-każ ta’ trasferiment ta’ impriżi, negozji jew partijiet ta’ impriżi jew negozji

text:
Avviż Legali Importanti

|

32001L0023

Official Journal L 082 , 22/03/2001 P. 0016 - 0020

		Id-Direttiva tal-Kunsill 2001/23/KEtat-12 ta’ Marzu 2001dwar l-approssimazzjoni tal-liġijiet ta’ l-Istati Membri relatati mas-salvagwardja tad-drittijiet ta’ l-impjegati fil-każ ta’ trasferiment ta’ impriżi, negozji jew partijiet ta’ impriżi jew negozjiIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 94 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kunsill Ekonomiku u Soċjali [2],Billi:(1) Id-Direttiva tal-Kunsill 77/187/KEE ta’ l-14 ta’ Frar 1977 dwar l-approssimazzjoni tal-liġijiet ta’ l-Istati Membri relatati mas-salvagwardja tad-drittijiet ta’ l-impjegati fil-każ ta’ trasferiment ta’ impriżi, negozji jew partijiet ta’ impriżi jew negozji [3] giet emendata sostanzjalment [4]. Fl-interess taċ-ċarezza u tar-razzjonalità, għandha għalhekk tiġi kkodifikata.(2) Il-prattiki ekonomiċi qed iġibu warajhom, kemm f’livell nazzjonali kif ukoll f’livell Komunitarju, tibdiliet fl-istruttura ta’ l-impriżi, permezz ta’ trasferimenti ta’ impriżi, negozji jew partijiet ta’ impriżi jew negozji lil impjegati oħrajn bħala riżultat ta’ trasferimenti legali jew inkorporazzjonijiet.(3) Huwa neċessarju li jigi pprovdut għall-protezzjoni ta’ l-impjegati fil-każ li jinbidel min jimpjega, b’mod partikulari, sabiex jiġi żgurat li d-drittijiet tagħhom ikunu salvagwardjati.(4) Jibqgħu differenzi fl-Istati Membri f’dak li jirrigwarda l-protezzjoni ta’ impjegati f’din l-arja u dawn id-differenzi għandhom jitnaqqsu.(5) Il-Karta Komunitarja dwar id-Drittijiet Soċjali Fondamentali tal-Ħaddiema adottata fid-9 ta’ Diċembru 1989 ("Karta Soċjali") tiddikjara, fil-punti 7, 17 u 18 b’mod partikulari li: "Il-kompletazzjoni tas-suq intern għandha twassal għal titjib fil-kundizzjonijiet ta’ l-għixien u tax-xogħol tal-ħaddiema fil-Komunità Ewropea. It-titjib għandu jkopri, meta neċessarju, l-iżvilupp ta’ ċerti aspetti tar-regolamenti ta’ l-impjieg bħal proċeduri għall-disimpieg kollettiv u dawk li jirrigwardjaw fallimenti. L-informazzjoni, l-konsultazzjoni u l-parteċipazzjoni tal-ħaddiema għandha tiġi żviluppata fuq linji xierqa b’kont meħud tal-prattika fis-seħħ fl-Istati Membri varji. Din l-informazzjoni, l-konsultazzjoni u l-parteċipazzjoni għandha tiġi implimentata fiż-żmien dovut, b’mod partikulari inkonnessjoni ma’ operazzjonijiet ta’ ristrutturazzjoni fl-impriżi jew f’ każijiet ta’ inkorporazzjonijiet li jkollhom impatt fuq l-impjieg tal-ħaddiema".(6) Fl-1977 il-Kunsill adotta d-Direttiva 77/187/KEE għall-promozzjoni ta’ l-armonizzazzjoni tal-liġijiet nazzjonali relevanti li jiżguraw is-salvagwardja tad-drittijiet ta’ l-impjegati u li jeħtieġu lil min jagħmel it-trasferiment u lil dawk li lilhom isir it-trasferiment biex jinfurmaw u jikkonsultaw ir-rappreżentanti ta’ l-impjegati fi żmien dovut.(7) Dik id-Direttiva kienet sussegwentement emendata fid-dawl ta’ l-impatt tas-suq intern, it-tendenzi leġislattivi ta’ l-Istati Membri għar-rigward tas-salvataġġ ta’ l-impriżi f’diffikultajiet ekonomiċi, il-ġurisprudenza tal-Qorti tal-Ġustizzja tal-Komunitajiet Ewropej, id-Direttiva tal-Kunsill 75/129/KEE tas-17 ta’ Frar 1975 dwar l-approssimazzjoni tal-liġijiet ta’ l-Istati Membri relatati ma’ disimpjieg kollettiv [5] u l-leġislazzjoni diġà fis-seħħ fil-biċċa l-kbira ta’ l-Istati Membri.(8) Il-konsiderazzjonijiet ta’ sigurtà u trasparenza legali kienu jeħtieġu li l-kunċett legali ta’ trasferiment għandu jiġi ċċarat fid-dawl tal-ġurisprudenza tal-Qorti tal-Ġustizzja. Din il-kjarifika ma biddlitx il-kamp ta’ applikazzjoni tad-Direttiva 77/187/KEE skond kif interpretat mill-Qorti tal-Ġustizzja.(9) Il-Karta Soċjali tirrikonoxxi l-importanza tal-ġlieda kontra l-forom kollha ta’ diskriminazzjoni, speċjalment dawk ibbażati fuq sess, kulur, razza, opinjoni u twemmin.(10) Din id-Direttiva għandha tkun mingħajr preġudizzju għal-limiti ta’ żmien stabbiliti fl-Anness I Parti B li fihom l-Istati Membri għandhom jikkonformaw mad-Direttiva 77/187/KEE, u ma’ l-att li jemendaha,ADOTTA DIN ID-DIRETTIVA:IL-KAPITOLU IIl-Kamp ta’ applikazzjoni u d-definizzjonijietL-Artikolu 11. (a) Din id-Direttiva għandha tapplika għal kull trasferiment ta’ impriża, negozju jew parti minn impriża jew negozju lil persuna oħra li timpjega bħala riżultat ta’ trasferiment jew inkorporazzjoni legali.(b) Bla ħsara għas-subparagrafu (a) u għad-dispożizzjonijiet li ġejjin ta’ dan l-Artikolu, ikun hemm trasferiment fis-sens ta’ din id-Direttiva meta jkun hemm trasferiment ta’ xi entità ekonomika li żżomm l-identità tagħha, jiġifieri għaqda organizzata ta’ riżorsi bl-objettiv li twettaq attività ekonomika, kemm jekk l-attività hija ċentrali jew anċillari kemm jekk le.(ċ) Din id-Direttiva għandha tapplika għal impriżi pubbliċi u privati li huma involuti f’attivitajiet ekonomiċi kemm jekk jaħdmu għall-qligħ kemm jekk le. Ir-riorganizzazzjoni amministrattiva ta’ l-awtoritajiet pubbliċi amministrattivi, jew it-trasferiment ta’ funzjonijiet amministrattivi bejn awtoritajiet pubbliċi amministrattivi, mhijiex trasferiment fis-sens ta’ din id-Direttiva.2. Din id-Direttiva għandha tapplika meta u sakemm l-impriża, in-negozju jew il-parti ta’ l-impriża jew tan-negozju trasferita tinstab fl-iskop territorjali tat-Trattat.3. Din id-Direttiva m’ għandhiex tapplika għall-bastimenti fuq il-baħar.L-Artikolu 21. Għall-iskopijiet ta’ din id-Direttiva:(a) "min jagħmel it-trasferiment" għandu jfisser kull persuna fiżika jew ġuridika li, għar-raġuni ta’ trasferiment fis-sens ta’ l-Artikolu 1(1), ma tibqax il-persuna li timpjega għar-rigward ta’ l-impriża, in-negozju jew il-parti ta’ impriża jew negozju;(b) "min lilu jsir trasferiment" għandu jfisser kull persuna fiżika jew ġuridika li, għal raġuni ta’ trasferiment fis-sens ta’ l-Artikolu 1(1), isir dak li jimpjega f’dak li jirrigwarda l-impriża, n-negozju jew parti ta’ impriża jew negozju;(ċ) "rappreżentanti ta’ min jimpjega" u espressjonijiet relatati għandhom ifissru ir-rappreżentanti ta’ l-impjegati previsti mil-liġijiet jew mill-prattika ta’ l-Istati Membri;(d) "impjegat" għandu jfisser kull persuna li, fl-Istat Membru kkonċernat, hija protetta bħala impjegata taħt il-liġi nazzjonali ta’ l-impjieg.2. Din id-Direttiva għandha tkun mingħajr preġudizzju għal-liġi nazzjonali f’dak li jirrigwarda d-definizzjoni ta’ kuntratt ta’ mpjieg jew relazzjoni ta’ mpjieg.Madanakollu, l-Istati Membri m’għandhomx jeskludu mill-iskop ta’ din id-Direttiva kuntratti ta’ mpjieg jew relazzjonijiet ta’ mpjieg biss minħabba:(a) n-numru ta’ sigħat tax-xogħol maħduma jew li jridu jinħadmu,(b) li huma relazzjonijiet ta’ mpjieg irregolati minn kuntratt ta’ mpjieg fiss fis-sens ta’ l-Artikolu 1(1) tad-Direttiva tal-Kunsill 91/383/KEE tal-25 ta’ Gunju 1991 li jissupplimentaw il-miżuri biex jiġi nkoraġġit titjib fis-sigurtà u fis-saħħa tal-ħaddiema fuq ix-xogħol li għandhom relazzjoni tax-xogħol għal perjodu fiss jew relazzjoni ta’ xogħol temporanja [6], jew(ċ) li huma relazzjonijiet ta’ impjieg temporanji fis-sens ta’ l-Artikolu 1(2) tad-Direttiva 91/383/KEE, u l-impriża, in-negozju jew il-parti ta’ impriża jew negozju trasferit huma, jew jifformaw parti min-negozju temporanju ta’ impjieg li huwa min jimpjega.IL-KAPITOLU IIIs-salvagwardja tad-drittijiet ta’ l-impjegatiL-Artikolu 31. Id-drittijiet u l-obbliġi ta’ min jagħmel it-trasferiment ikkawżati minn kuntratt ta’ mpjieg jew minn relazzjoni ta’ mpjieg eżistenti fid-data tat-trasferiment għandhom, minħabba dan it-trasferiment, jiġu trasferiti lil min lilu jsir it-trasferiment.L-Istati Membri jistgħu jipprovdu li, wara d-data tat-trasferiment, min jagħmel it-trasferiment u min lilu jsir it-trasferiment għandhom ikunu impenjati konġuntement u separatament għar-rigward ta’ obbliġi li kienu kkawżati qabel id-data ta’ trasferiment minn kuntratt ta’ impjieg jew relazzjoni ta’ impjieg eżistenti fid-data tat-trasferiment.2. L-Istati Membri jistgħu jadottaw miżuri approprjati biex jiżguraw li min jagħmel it-trasferiment jinnotifika lil min lilu jsir it-trasferiment bid-drittijiet u l-obbliġi kollha li jkunu trasferiti lil min lilu jsir it-trasferiment skond dan l-Artikolu, sa fejn dawk id-drittijiet u l-obbligi huma jew għandhom ikunu magħrufa minn min jagħmel it-trasferiment fil-ħin tat-trasferiment. Nuqqas minn min jagħmel it-trasferiment li jinnotifika lil min lilu jsir it-trasferiment b’xi dritt jew obbligazzjoni ta’ din ix-xorta m’ għandux jaffettwa t-trasferiment ta’ dak id-dritt jew obbligazzjoni u d-drittijiet ta’ xi impjegati kontra min lilu jsir it-trasferiment u/jew min jagħmel it-trasferiment għar-rigward ta’ dak id-dritt jew l-obbligu.3. Wara t-trasferiment, min lilu jsir it-trasferiment għandu jkompli josserva t-termini u l-kundizzjonijiet miftiehma f’kull ftehim kollettiv skond l-istess kondizzjonijiet applikabbli għal min jagħmel it-trasferiment taħt dak il-ftehim, sad-data li fiha l-ftehim kollettiv jispiċċa jew jiskadi jew sad-dħul fis-seħħ jew l-applikazzjoni ta’ ftehim kollettiv ieħor.L-Istati Membri jistgħu jillimitaw il-perjodu għall-osservazzjoni ta’ dawn it-termini u kundizzjonijiet bil-kundizzjoni li dan ma jkunx anqas minn sena wahda.4. (a) Sakemm l-Istati Membri ma jipprovdux xort’ oħra, il-paragrafi 1 u 3 m’ għandhomx japplikaw inkonnessjoni mad-drittijiet ta’ l-impjegati għall-benefiċċji tax-xjuħija, l-invalidità jew tas-superstiti taħt skemi ta’ pensjoni supplementari tal-kumpaniji jew ta’ bejn il-kumpaniji barra l-iskemi statutorji tas-sigurtà soċjali fl-Istati Membri.(b) Ukoll meta ma jipprovdux skond is-subparagrafu (a) li l-paragrafi 1 u 3 japplikaw inkonnessjoni ma’ dawn id-drittijiet, l-Istati Membri għandhom jadottaw il-miżuri neċessarji għall-protezzjoni ta’ l-interessi ta’ l-impjegati u ta’ persuni li ma jkunux għadhom impjegati fin-negozju ta’ min jagħmel it-trasferiment fil-ħin tat-trasferiment għar-rigward tad-drittijiet li jtuhom intitolament immedjat jew prospettiv għal benefiċċji tax-xjuħija, inklużi l-benefiċċji tas-superstiti, taħt skemi supplimentari msemmija fis-subparagrafu (a).L-Artikolu 41. It-trasferiment ta’ l-impriża, n-negozju jew xi parti mill-impriza jew negozju m’għandux fih innifsu jikkostitwixixi bażi għal tkeċċija minn min jagħmel it-trasferiment jew minn min lilu jsir it-trasferiment. Din id-dispożizzjoni m’għandhiex tkun ta’ xkiel għal tkeċċijiet li jistgħu iseħħu għal raġunijiet ekonomiċi, tekniċi jew ta’ l-organizzazzjoni li jinvolvu bidliet fin-nies li jkunu jaħdmu.L-Istati Membri jistgħu jipprovdu li l-ewwel subparagrafu ma japplikax għal ċerti kategoriji speċifiċi ta’ mpjegati li mhumiex koperti mil-liġijiet jew mill-prattika ta’ l-Istati Membri għar-rigward ta’ protezzjoni kontra t-tkeċċija.2. Jekk il-kuntratt ta’ l-impjieg jew ir-relazzjoni tax-xogħol jintemmu minħabba li t-trasferiment jinvolvi bidla sostanzjali fil-kundizzjonijiet tax-xogħol għad-detriment ta’ l-impjegat, min jimpjega għandu jitqies bħala responsabbli għat-tmiem tal-kuntratt ta’ l-impjieg jew ir-relazzjoni ta’ l-impjieg.L-Artikolu 51. Sakemm l-Istati Membri ma jipprovdux xort’ oħra, l-Artikoli 3 u 4 m’ għandhomx japplikaw għal kull trasferiment ta’ impriża, negozju jew parti minn impriża jew negozju meta min ikun qed jagħmel it-trasferiment huwa s-suġġett ta’ proċedimenti ta’ falliment jew ta’ xi proċedimenti analogi ta’ falliment li kienu istitwiti bl-iskop tal-likwidazzjoni ta’ l-assi ta’ min qed jagħmel it-trasferiment u huma taħt is-superviżjoni ta’ awtorità pubblika kompetenti (li tista’ tkun prattikant tal-falliment awtorizzat minn awtorità pubblika kompetenti).2. Meta l-Artikoli 3 u 4 japplikaw għal trasferiment waqt proċedimenti ta’ falliment li nfetħu għar-rigward ta’ min jagħmel it-trasferiment (kemm jekk dawk il-proċedimenti jkunu nbdew bl-iskop tal-likwidazzjoni ta’ l-assi ta’ min ikun qed jagħmel it-trasferiment kemm jekk le) u sakemm dawn il-proċedimenti jkunu taħt is-superviżjoni ta’ awtorità pubblika kompetenti (li tista’ tkun prattikant tal-falliment determinat mil-liġi nazzjonali) Stat Membru jista’ jipprovdi li:(a) minkejja l-Artikolu 3(1), id-djun ta’ min ikun qed jagħmel it-trasferiment ikkawżati minn xi kuntratti ta’ mpjieg jew relazzjonijiet ta’ impjieg u pagabbli qabel it-trasferiment jew qabel il-ftuħ tal-proċedimenti tal-falliment m’għandhomx jiġu trasferiti lil min lilu jsir it-trasferiment, sakemm dawn il-proċedimenti jikkawżaw, taħt il-liġi ta’ dak l-Istat Membru, protezzjoni għall-inqas ekwivalenti għal dik prevista f’sitwazzjonijiet koperti mid-Direttiva tal-Kunsill 80/987/KEE ta’ l-20 ta’ Ottubru 1980 dwar l-approssimazzjoni tal-liġijiet ta’ l-Istati Membri konnessi mal-protezzjoni ta’ l-impjegati fil-każ tal-falliment ta’ min jimpjegahom [7], u, jew alternattivament, li,(b) min lilu jsir it-trasferiment, min jagħmel it-trasferiment jew il-persuna jew persuni li jeżerċitaw il-funzjonijiet ta’ min jagħmel it-trasferiment, min-naħa wahda, u r-rappreżentanti ta’ l-impjegati min-naħa l-oħra jistgħu jaqblu li jsiru tibdiliet, sa fejn tippermetti l-liġi jew il-prattika kurrenti, għat-termini u l-kundizzjonijiet ta’ l-impjieg ta’ l-impjegati ddisinjati għas-salvagwardja ta’ l-opportunitajiet ta’ l-impjieg billi jiżguraw is-soppravivenza ta’ l-impriża, in-negozju jew parti mill-impriża jew min-negozju.3. Stat Membru jista’ japplika l-paragrafu 20(b) għal kull trasferiment meta min jagħmel it-trasferiment ikun f’qagħda ta’ kriżi ekonomika serja, kif definita mil-liġi nazzjonali, sakemm il-qagħda tiġi ddikjarata minn awtorità pubblika kompetenti u tkun miftuħa għal sorveljanza ġudizzjarja, bil-kundizzjoni li dawn id-dispożizzjonijiet kienu digà jeżistu fil-liġi nazzjonali fis-17 ta’ Lulju 1998.Il-Kummissjoni għandha tippreżenta rapport dwar l-effetti ta’ din id-dispożizzjoni qabel is-17 ta’ Lulju 2003 u għandha tissottometti kull proposta approprjata lill-Kunsill.4. L-Istati Membri għandhom jieħdu l-miżuri approprjati bl-iskop li jipprevjenu l-użu ħażin tal-proċedimenti ta’ falliment b’tali mod li jċaħħdu lill-impjegati mid-drittijiet previsti f’din id-Direttiva.L-Artikolu 61. Jekk l-impriża, in-negozju jew parti mill-impriża jew min-negozju jippreservaw l-awtonomija tagħhom, l-istatus u l-funzjoni tar-rappreżentanti jew tar-rappreżentazzjoni ta’ l-impjegati milquta mit-trasferiment għandhom jiġu ppreservati skond l-istess termini u soġġett għall-istess kundizzjonijiet li kien jeżistu qabel id-data tat-trasferiment minħabba l-liġi, ir-regolament, id-dispożizzjoni jew il-ftehim amminstrattiv, sakemm il-kundizzjonijiet neċessarji għat-twaqqif tar-rappreżentazzjoni ta’ l-impjegat ikunu sodisfatti.L-ewwel subparagrafu m’għandux japplika jekk, skond il-liġijiet, ir-regolamenti, id-dispożizzjonijiet amministrattivi jew il-prattika fl-Istati Membri, jew skond ftehim mar-rappreżentanti ta’ l-impjegati, il-kundizzjonijiet neċessarji biex jerġgħu jiġu maħtura r-rappreżentanti ta’ l-impjegati jew biex terġa’ titwaqqaf ir-rappreżentanza ta’ l-impjegati jkunu sodisfatti.Meta min jagħmel it-trasferiment ikun is-suġġett ta’ proċedimenti ta’ falliment jew xi proċedimenti analogi ta’ falliment awtorizzata minn awtorità pubblika kompetenti), l-Istati Membri jistgħu jieħdu l-miżuri neċessarji biex jiżguraw li l-impjegati trasferiti jkunu rappreżentati b’mod addattat sakemm issir l-elezzjoni jew il-ħatra ġdida tar-rappreżentanti ta’ l-impjegati.Jekk l-impriża, in-negozju jew parti mill-impriża jew min-negozju ma jippreservawx l-awtonomija tagħha, l-Istati Membri għandhom jieħdu l-miżuri neċessarji biex jiżguraw li l-impjegati trasferiti li kienu rappreżentati qabel it-trasferiment jibqgħu jiġu rappreżentati b’mod addattat waqt il-perjodu neċessarju biex terġa’ titwaqqaf jew terġa’ tiġi maħtura r-rappreżentanza ta’ l-impjegati skond il-liġi jew il-prattika nazzjonali.2. Jekk il-kariga tar-rappreżentanti ta’ l-impjegati effettwati mit-trasferiment jagħlaq bħala riżultat tat-trasferiment, ir-rappreżentanti għandhom ikomplu jgawdu il-protezzjoni li hemm provduta fil-liġijiet, fir-regolamenti, fid-dispożizzjonijiet amminstrattivi jew fil-prattika ta’ l-Istati Membri.IL-KAPITOLU IIIL-informazzjoni u l-konsultazzjoniL-Artikolu 71. Min jagħmel it-trasferiment u min lilu jsir it-trasferiment għandhom ikunu meħtiega jinfurmaw lir-rappreżentanti ta’ l-impjegati rispettivi tagħhom milquta mit-trasferiment b’dan li gej:- id-data jew id-data proposta tat-trasferiment,- ir-raġunijiet għat-trasferiment,- l-implikazzjonijiet legali, ekonomiċi u soċjali tat-trasferiment għall-impjegati,- kull miżura li tkun maħsuba għar-rigward ta’ l-impjegati.Min jagħmel it-trasferiment għandu jagħti din l-informazzjoni lir-rappreżentanti ta’ l-impjegati tiegħu fi żmien addattat, qabel ma jsir it-trasferiment.Min lilu jsir it-trasferiment għandu jagħti din l-informazzjoni lir-rappreżentanti ta’ l-impjegati tiegħu fi żmien addattat, u f’kull każ qabel ma’ l-impjegati tiegħu jintlaqtu direttament mit-trasferiment f’dak li jirrigwarda l-kundizzjonijiet tagħhom tax-xogħol u ta’ l-impjieg.2. Meta min jagħmel it-trasferiment jew min lilu jsir it-trasferiment jaħseb f’ miżuri għar-rigward ta’ l-impjegati tiegħu, għandu jikkonsulta lir-rappreżentanti ta’ l-impjegati tiegħu fi żmien addattat dwar dawn il-miżuri bl-iskop li jintlaħaq ftehim.3. L-Istati Membri li l-liġijiet, ir-regolamenti jew id-dispożizzjonijiet amministrattivi jipprovdu li r-rappreżentanti ta’ l-impjegati jistgħu jirrikorru għal bord ta’ arbitragg biex jakkwistaw deċiżjoni dwar il-miżuri li għandhom jittieħdu inkonnessjoni ma’ l-impjegati jistgħu jillimitaw l-obbligi stabbiliti fil-paragrafi 1 u 2 għal każijiet meta t-trasferiment imwettaq jikkawża bidla fin-negozju li x’aktarx tinvolvi żvantaggi serji għal numru konsiderevoli ta’ l-impjegati.L-informazzjoni u l-konsultazzjoni għandhom ikopru għall-anqas il-miżuri maħsuba inkonnessjoni ma’ l-impjegati.L-informazzjoni għandha tiġi pprovduta u l-konsultazzjonijiet għandhom isiru fi żmien xieraq qabel issir il-bidla fin-negozju kif imsemmi fl-ewwel subparagrafu.4. L-obbliġi stabbiliti f’dan l-Artikolu għandhom japplikaw mingħajr distinzjoni ta’ jekk id-deċiżjoni li tirriżulta f’dan it-trasferiment hi meħuda minn min jimpjega jew minn impriża li tikkontrolla lil min jimpjega.Meta jkunu qed jiġu kkunsidrati l-ksur allegat tal-htiġiet ta’ l-informazzjoni u l-konsultazzjoni stabbiliti b’din id-Direttiva, l-argument li dan il-ksur ġara minħabba li l-informazzjoni ma ġietx ipprovduta minn impriża li tikkontrolla lil min iħaddem ma tkunx aċċettata bħala skuża.5. L-Istati Membri jistgħu jillimitaw l-obbliġi stabbiliti fil-paragrafi 1, 2 u 3 għall-impriżi jew negozji li, skond in-numru ta’ l-impjegati, jissodisfaw il-kundizzjonijiet għall-elezzjoni jew in-nomina ta’ korp kolleġjali li jirrappreżenta lill-impjegati.6. L-Istati Membri għandhom jipprovdu li, fejn ma jkun hemm l-ebda rappreżentant ta’ l-impjegati f’ impriża jew negozju li ma jkunx tort tagħhom, l-impjegati kkonċernati għandhom jiġu infurmati bil-quddiem:- bid-data jew bid-data proposta tat-trasferiment,- bir-raguni għat-trasferiment,- bl-implikazzjonijiet legali, ekonomiċi u soċjali tat-trasferiment għall-impjegati,- bil-miżuri kollha mahsuba għar-rigward ta’ l-impjegati.IL-KAPITOLU IVDispożizzjonijiet finaliL-Artikolu 8Din id-Direttiva m’ għandhiex taffettwa d-dritt ta’ l-Istati Membri li japplikaw jew jintroduċu liġijiet, regolamenti jew dispożizzjonijiet amministrattivi li huma aktar favorevoli għall- impjegati jew li jippromwovu jew jippermettu ftehim kollettiv jew ftehim bejn imsieħba soċjali aktar favorevoli għall-impjegati.L-Artikolu 9L-Istati Membri għandhom jintroduċu fis-sistemi legali nazzjonali tagħhom dawk il-miżuri li huma meħtiega biex jippermettu lill-impjegati kollha u r-rappreżentanti ta’ l-impjegati li jikkunsidraw li sarilhom xi nuqqas f’li jikkonformaw ma’ l-obbligi kkawżati minn din id-Direttiva biex iwettqu t-talbiet tagħhom permezz ta’ proċess ġudizzjarju wara rikors possibbli għal awtoritajiet kompetenti oħrajn.L-Artikolu 10Il-Kummissjoni għandha tissottometti lill-Kunsill analiżi ta’ l-effett tad-dispożizzjonijiet ta’ din id-Direttiva qabel is-17 ta’ Lulju 2006. Għandha tipproponi kull emenda li tista’ tidher neċessarja.L-Artikolu 11L-Istati Membri għandhom jikkomunikaw lill-Kummissjoni it-testi tal-liġijiet, ir-regolamenti u d-disipożizzjonijiet amministrattivi li jadottaw fil-qasam kopert minn din id-Direttiva.L-Artikolu 12Id-Direttiva 77/187/KEE, kif emendata bid-Direttiva msemmija fl-Anness 1, il-Parti A hija mħassra, mingħajr preġudizzju għall-obbliġi ta’ l-Istati Membri li jikkonċernaw il-limiti ta’ żmien għall-implimentazzjoni stabbiliti fl-Anness 1, il-Parti B.Ir-referenzi għad-Direttiva mħassra għandhom jinftiehmu bħala riferenzi għal din id-Direttiva u għandhom jinqraw skond it-tabella ta’ korrelazzjoni fl-Anness II.L-Artikolu 13Din id-Direttiva għandha tidhol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 14Din id-Direttiva hija indirizzata lill-Istati Membri.Magħmula fi Brussel, fit-12 ta’ Marzu 2001.Għall-KunsillIl-PresidentB. Ringholm[1] L-Opinjoni mogħtija fil-25 ta’ Ottubru 2000 (għadha mhix ippubblikata fil-Ġurnal Uffiċjali).[2] ĠU C 367, ta’ l-20.12.2000, p. 21.[3] ĠU L 61, tal-5.3.1977, p. 26.[4] Ara l-Anness I, il-Parti A.[5] ĠU L 48, tat-22.2.1975, p. 29. Id-Direttiva sostitwita bid-Direttiva 98/59/KE (ĠU L 225, tat-12.8.1998, p. 16).[6] ĠU L 206, tad-29.7.1991, p. 19.[7] ĠU L 283, ta’ l-20.10.1980, p. 23. Id-Direttiva kif l-aħħar emendata bl-Att ta’ l-Adeżjoni ta’ l-1994.--------------------------------------------------L-ANNESS IIL-PARTI AId-Direttiva mħassra u d-Direttiva li temendaha(imsemmija fl-Artikolu 12)Id-Direttiva tal-Kunsill 77/187/KEE (ĠU L 61, tal-5.3.1977, p. 26)Id-Direttiva tal-Kunsill 98/50/KE (ĠU L 201, tas-17.7.1998, p. 88)IL-PARTI BLimiti ta' żmien għat-traspożizzjoni għal-liġi nazzjonali(imsemmija fl-Artikolu 12)Id-Direttiva | Limiti ta' żmien għat-traspożizzjoni |77/187/KEE | is-16 ta' Frar 1979 |98/50/KE | is-17 ta' Lulju 2001 |--------------------------------------------------L-ANNESS IIIT-TABELLA TA' KORRELAZZJONIId-Direttiva 77/187/KEE | Din id-Direttiva |L-Artikolu 1 | L-Artikolu 1 |L-Artikolu 2 | L-Artikolu 2 |L-Artikolu 3 | L-Artikolu 3 |L-Artikolu 4 | L-Artikolu 4 |L-Artikolu 4a | L-Artikolu 5 |L-Artikolu 5 | L-Artikolu 6 |L-Artikolu 6 | L-Artikolu 7 |L-Artikolu 7 | L-Artikolu 8 |L-Artikolu 7a | L-Artikolu 9 |L-Artikolu 7b | L-Artikolu 10 |L-Artikolu 8 | L-Artikolu 11 |— | L-Artikolu 12 |— | L-Artikolu 13 |— | L-Artikolu 14 |— | L-ANNESS I |— | L-ANNESS II |--------------------------------------------------


title: Direttiva tal-Kummissjoni 2006/134/KE tal- 11 ta' Diċembru 2006 li temenda d-Direttiva tal-Kunsill 91/414/KEE għall-inklużjoni tal-fenarimol bħala sustanza attiva Test b’rilevanza għaż-ŻEE.

text:
               1.12.2007

               MT

               Il-Ġurnal Uffiċjali ta’ l-Unjoni Ewropea

               463

         DIRETTIVA TAL-KUMMISSJONI 2006/134/KE
   tal-11 ta' Diċembru 2006
   li temenda d-Direttiva tal-Kunsill 91/414/KEE għall-inklużjoni tal-fenarimol bħala sustanza attiva
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidra it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 dwar it-tqegħid fis-suq ta' prodotti tal-protezzjoni tal-pjanti (1), u b'mod partikolari l-Artikolu 6(1) tagħha,
   Billi:

               (1)

               Ir-Regolament tal-Kummissjoni (KEE) Nru 3600/92 tal-11 ta' Diċembru 1992 li jistipola regoli dettaljati għall-implimentazzjoni ta' l-ewwel stadju tal-programm ta' xogħol imsemmi fl-Artikolu 8(2) tad-Direttiva tal-Kunsill 91/414/KEE dwar it-tqegħid fis-suq ta' prodotti għall-protezzjoni tal-pjanti (2), jistabbilixxi lista ta' sustanzi attivi li għandhom jiġu assessjati, bil-ħsieb li jiġu possibilment inklużi fl-Anness I tad-Direttiva 91/414/KEE. Dik il-lista tinkludi l-fenarimol.

               (2)

               Dwar il-fenarimol, l-effetti fuq is-saħħa tal-bniedem u l-ambjent ġew assessjati skond id-dispożizzjonijiet preskritti fir-Regolament (KEE) Nru 3600/92 għal firxa ta' użi proposti min-notifikatur. Permezz tar-Regolament tal-Kummissjoni (KE) Nru 933/94 tas-27 ta' April ta' l-1994 li jipprovdi s-sustanzi attivi ta' prodotti ta' protezzjoni ta' pjanti u jawtorizza r-rapporteur ta' l-Istati Membri għall-implimentazzjoni tar-Regolament (KEE) Nru 3600/92 (3), ir-Renju Unit ġie nnominat bħala Stat Membru Rapporteur. Ir-Renju Unit ressaq ir-rapport ta' stima u r-rakkomandazzjonijiet relevanti lill-Kummissjoni fit-30 ta' April 1996 skond l-Artikolu 7(1)(c) tar-Regolament (KEE) Nru 3600/92.

               (3)

               Ir-rapport evalwattiv ġie rivedut mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa ta' l-Annimali.

               (4)

               Ġew mressqa żewġ mistoqsijiet fir-rigward tal-fenarimol lill-Kumitat Xjentifiku dwar il-Pjanti (“il-Kumitat Xjentifiku”). Il-Kumitat Xjentifiku ġie mistoqsi biex jikkummenta dwar l-interpretazzjoni ta’ l-istudji multiġenerazzjonali u biex jikkunsidra l-effetti ta’ l-inibizzjoni ta’ l-aromatose tal-fenarimol. Il-Kumitat Xjentifiku, apparti dan, intalab jagħti l-opinjoni tiegħu dwar l-istabbiliment ta' livelli Aċċettabbli ta' Teħid ta' Kuljum (Acceptable Daily Intake (ADI)), u Livell Aċċettabbli għall-Esponiment ta' l-Operaturi (Acceptable Operator Exposure Level (AOEL)) (4). Il-Kumitat Xjentifiku ikkonkluda li l-effetti tal-fenarimol fuq il-fertilità maskili li tidher fil-firien kellu jiġi kkunsidrat relevanti għall-evalwazzjoni tar-riskju għall-bniedem għalkemm il-bniedem huwa inqas sensittiv mill-firien għall-effetti ta’ l-inibizzjoni ta’ l-aromatose. Kien konkluż ukoll li l-effetti tal-fenarimol fuq il-parturizzjoni fil-firien jista’ jiġi kkunsidrat li mhuwiex rilevanti għall-evalwazzjoni tar-riskju għall-bneidem. Ġie konkluż ukoll li, minbarra il-fertilità mnaqqsa minn naħa tal-maskil u l-effetti marbuta mal-parturizzjoni ttardjata, ma kien hemm l-ebda evidenza konvinċenti għal effetti riproduttivi ħżiena oħra marbuta ma’ l-inibizzjoni ta’ l-aromatase mill-fenarimol. F-aħħarnett, il-Kumitat Xjentifiku qabel li l-istudji tossikoloġiċi mressqa jippermettu li jiġu stabbiliti l-ADI u l-AOEL b’mod affidabbli. It-tieni opinjoni (5) indirizzat il-mistoqsija dwar jekk l-istrateġija li ttieħdet biex il-Konċentrazzjonijiet ta’ l-Ambjent Previsti (PEC) jiġu kkalkulati fil-ħamrija kienetx adattata. Il-Kumitat ippropona taħlita ta’ dejta dwar id-dissipazzjoni ta’ l-għelieqi u dwar id-degradazzjoni fil-laboratorju biex jiġi kkalkulat il-PEC akkumulat fil-ħamrija. Din l-opinjoni ġiet eżaminata minn Stat Membru rapporteur li kkunsidra minkejja dan, li din l-proċedura ma kinitx iktar iġġustifkata milli wieħed jistrieħ biss fuq il-kejl tad-dissipazzjoni ta’ l-għelieqi. Għalhekk ġie deċiż li jiġu mistennija r-riżultati ta’ l-istudji tad-dissipazzjoni ta’ l-għelieqi li kienu għaddejjin. Ir-riżultati interim minn dawn l-istudji huma konsistenti mar-riżultati tal-kalkulazzjoni tal-mudell u b’mod konsegwenti l-mistoqsija ġiet ikkunsidrata li ġiet indirizzata f’mod adegwat. Għalhekk kien konkluż, li fil-każi kollha, kienu tqiesu r-rakkomandazzjonijiet mill-Kumitat Xjentifiku meta nkitbet din id-Direttiva u r-rapport rilevanti ta’ reviżjoni.

               (5)

               Minn eżamijiet varji li saru deher li l-prodotti għall-protezzjoni tal-pjanti li fihom il-fenarimol jistgħu jissodisfaw, b’mod ġenerali, il-kundizzjonijiet stipolati fl-Artikolu 5(1) (a) u (b) tad-Direttiva 91/414/KEE, b’mod partikolari fir-rigward ta' l-użi li ġew eżaminati u spjegati fir-rapport ta’ reviżjoni tal-Kummissjoni, sakemm jiġu applikati l-miżuri adegwati ta’ taffija. Peress li l-fenarimol huwa sustanza perikoluża, l-użu tiegħu għandu jiġi ristrett. B'mod partikolari, hemm tħassib dwar l-effetti tossiċi intrinsiċi tiegħu, inklużi proprjetajiet li potenzjalment iħawdu l-endokrini. Sal-lum għad ma hemmx qbil bejn ix-xjenzjati dwar id-dimensjonijietpreċiżi tar-riskju. Bl-applikazzjoni tal-prinċipju prekawzjonarju, u bil-kunsiderazzjoni tal-qagħda preżenti ta' l-għarfien xjentifiku, għandhom jiġu imposti miżuri għat-taffija tar-riskju sabiex jintlaħaq il-livell għoli ta' protezzjoni li l-Komunità għażlet għas-saħħa tal-bniedem u ta' l-annimali, kif ukoll ta' l-ambjent.

               (6)

               L-Artikoli 5(4) u 6(1) tad-Direttiva 91/414/KEE jistipulaw li l-inklużjoni ta’ sustanza fl-Anness I tista’ tiġi suġġetta għal restrizzjonijiet u kundizzjonijiet. F'dan il-każ, ir-restrizzjonijiet dwar il-perjodu ta' inklużjoni u l-uċuħ tar-raba' awtorizzati huma miżuri li jitqiesu li huma ta' ħtieġa. Il-miżuri oriġinali ppreżentati lill-Kumitat Permanenti dwar il-Katina ta' l-Ikel u s-Saħħa ta' l-Annimali, ipproponew ir-restrizzjoni tal-perjodu ta' l-inklużjoni ta seba’ snin sabiex l-Istati Membri għandhom jagħtu prijorità lir-reviżjoni tal-prodotti tal-protezzjoni tal-pjanti li fihom il-fenarimol u li diġà jinsabu fis-suq. Sabiex jiġu evitati d-diskrepanzi fil-livell għoli mixtieq ta' protezzjoni, l-inklużjoni fl-Anness I tad-Direttiva 91/414/KEE kienet maħsuba biex tkun limita għall-użi tal-fenarimol li tassew ġew assessjati fl-evalwazzjoni Komunitarja u li l-użi proposti għalihom tqiesu li jissodisfaw il-kundizzjonijiet tad-Direttiva 91/414. Dan jimplika li użi oħra, li f'dan l-assessjar ma ġewx koperti jew inkella ġew koperti parzjalment, qabel ma jitqiesu biex jiddaħħlu fl-Anness I tad-Direttiva 91/414/KEE kellhom l-ewwel ikunu suġġetti għal eżami komplet. Fl-aħħarnett, minħabba l-livell ta' periklu tal-fenarimol, kien ikkunsidrat ta’ ħtieġa li fuq il-livell Komunitarju jsir provvediment għal armonizzazzjoni minima ta' ċerti miżuri għat-taffija tar-riskju li l-Istati Membri kellhom japplikawhom meta jagħtu l-awtorizzazzjonijiet.

               (7)

               Skond il-proċeduri stabbiliti bid-Direttiva 91/414, l-approvazzjoni tas-sustanzi attivi, inkluż id-definizzjoni tal-miżuri tal-maniġment tar-riskji, tiġi deċiża mill-Kummissjoni. L-Istati Membri għandhom ir-responsabbilità għall-implimentazzjoni, l-applikazzjoni u l-kontroll tal-miżuri li għandhom itaffu r-riskji ġġenerati. Il-ħsibijiet espressi minn bosta Stati Membri jirriflettu il-ġudizzju li r-restrizzjonijiet żejda huma meħtieġa biex jitnaqqas ir-riskju għal-livell li tista' tiġi aċċettabbli u konsistenti mal-livell għoli ta’ protezzjoni li hija mixtieqa fi ħdan il-Komunità. Fil-preżenti, hija kwistjoni ta’ maniġment tar-riskju biex jistabbilixxu livell adegwat ta’ sikurezza u protezzjoni għall-produzzjoni kontinwa, il-kummerċjalizzazzjoni u l-użu tal-fenarimol.

               (8)

               Bħala konsegwenza ta’ dan ta’ hawn fuq, il-Kummissjoni eżaminat mill-ġdid il-pożizzjoni tagħha. Sabiex tirrifletti b’mod korrett il-livell għoli ta protezzjoni tas-saħħa ta’ l-annimali u ambjent sostenibbli mixtieq fi ħdan il-Komunità, flimkien mal-prinċipji stipolati fil-premessa 5, biex iktar jitnaqqas il-perjodu ta' inklużjoni — minn seba' snin għal 18-il xahar, li tenfasizza l-ħtieġa għal evalwazzjoni mill-ġdid ta’ din is-sustanza

               (9)

               Jista’ jkun mistenni li l-prodotti ta’ protezzjoni għall-pjanti li fihom il-carbedazim jissodisfaw ir-rekwiżiti mniżżla fl-Artikolu 5(1) (a) u (b) tad-Direttiva 91/414 KEE, fir-rigward l-użi li ġew eżaminati u ddettaljati fir-rapport tar-reviżjoni tal-Kummissjoni u li jipprovdu l-applikazzjoni tal-miżuri tat-taffija għar-riskji meħtieġa.

               (10)

               Mingħajr ħsara għall-konklużjoni li l-prodotti tal-protezzjoni tal-pjanti li fihom il-fenarimol jistgħu jkunu preżunti li jissodisfaw ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, huwa f'loku li jinkiseb aktar tagħrif dwar ċerti punti speċifiċi. Il-proprjetajiet potenzjali tal-fenarimol għat-taħwid ta' l-endokrini ġew assessjati f'test li segwa l-aħjar prattika disponibbli fil-preżent. Il-Kummissjoni hija konxja li l-Organizzazzjoni għall-Kooperazzjoni u l-Iżvilupp Ekonomiku (OECD) qiegħda tiżviluppa linji ta' gwida għall-ittestjar sabiex tirfina aktar l-assessjar tal-proprjetajiet potenzjali għat-taħwid ta' l-endokrini. Għaldaqstant huwa f'loku li jiġi rikjest li l-fenarimol għandu jiġi suġġett għal ittestjar ulterjuri bħal dan hekk kif il-Linji ta' Gwida għall-ittestjar ta' l-OECD kif maqbula jkunu disponibbli, u dawn l-istudji għandhom jiġu ppreżentati min-notifikatur. Barra minn hekk, l-Istati Membri għandhom jesiġu li d-detenturi ta' l-awtorizzazzjonijiet jagħtu l-informazzjoni dwar l-użu tal-fenarimol, inkluż tagħrif dwar l-inċidenzi fuq saħħet l-operaturi.

               (11)

               Bħalma jgħodd għas-sustanzi kollha inklużi fl-Anness I tad-Direttiva 91/414/KEE, l-istatus tal-fenarimol jista' jiġi rivedut taħt l-Artikolu 5(5) ta' dik id-Direttiva, fid-dawl ta' kwalunkwe tagħrif ġdid li jsir disponibbli. Bl-istess mod, il-fatt li l-inklużjoni ta’ din is-sustanza fl-Anness I jiskadi f’data partikolari dan ma jfixkilx l-inklużjoni li qed tiġġedded skond il-proċeduri stipulati fid-Direttiva.

               (12)

               L-esperjenza miksuba minn inklużjonijiet preċedenti fl-Anness I għad-Direttiva 91/414/KEE ta' sustanzi attivi evalwati fil-qafas tar-Regolament (KEE) Nru 3600/92 uriet li jistgħu jinqalgħu xi diffikultajiet fl-interpretazzjoni tad-dmirijiet tad-detenturi ta' awtorizzazzjonijiet eżistenti dwar l-aċċess għad-data. Għalhekk, sabiex jiġu evitati iżjed diffikultajiet, jidher li huwa meħtieġ li d-dmirijiet ta’ l-Istati Membri jiġu ċċarati, speċjalment id-dmir li jivverifikaw li d-detentur ta’ awtorizzazzjoni juri aċċess għal dossier li jissodisfa r-rekwiżiti ta’ l-Anness II għal dik id-Direttiva. Madankollu, din il-kjarifika ma timponix xi obbligi ġodda fuq l-Istati Membri jew id-detenturi ta' l-awtorizzazzjonijiet meta mqabbla mad-direttivi li ġew adottati sa issa li jemendaw l-Anness I.

               (13)

               Għandu jitħalla jgħaddi perjodu ta’ żmien raġonevoli qabel ma s-sustanza attiva tiġi inkluża fl-Anness I sabiex l-Istati Membri u l-partijiet interessati jkunu jistgħu jitħallew jagħmlu t-tħejjijiet sabiex jilħqu r-rekwiżiti ġodda li jirriżultaw mill-inklużjoni.

               (14)

               Mingħajr ħsara għall-obbligi stipulati mid-Direttiva 91/414/KEE b'konsegwenza ta’ l-inklużjoni ta' sustanza attiva fl-Anness I, l-Istati Membri għandhom jingħataw perjodu ta’ sitt xhur wara l-inklużjoni biex jirrevedu l-awtorizzazzjonijiet ta’ prodotti għall-protezzjoni tal-pjanti eżistenti li fihom il-fenarimol sabiex jaċċertaw li jkunu sodisfatti l-kundizzjonijiet stipulati fid-Direttiva 91/414/KEE, u b’mod partikolari fl-Artikolu 13 tagħha u fil-kundizzjonijiet rilevanti stipulati fl-Anness I. L-Istati Membri għandhom ivarjaw, jibdlu jew jirtiraw, kif ikun jixraq, l-awtorizzazzjonijiet eżistenti, bi qbil mad-dispożizzjonijiet tad-Direttiva 91/414/KEE.. B’deroga mill-iskadenza ta’ hawn fuq, għandu jingħata perjodu itwal għall-preżentazzjoni u l-evalwazzjoni tad-dossier sħiħ ta’ l-Anness III għal kull prodott għall-protezzjoni tal-pjanti għal kull użu maħsub skond il-prinċipji uniformi stabbiliti fid-Direttiva 91/414/KEE. Fid-dawl tal-proprjetajiet perikolużi tal-fenarimol, il-perjodu li fih l-Istati Membri għandhom jivverifikaw jekk il-prodotti tal-protezzjoni tal-pjanti li fihom il-fenarimol bħala l-uniku sustanza attiva jew flimkien ma sustanzi attivi awtorizzati oħra, jikkonformawx mad-dispożizzjonijiet ta' l-Anness VI ma għandux jaqbeż it-18-il xahar.

               (15)

               Għalhekk huwa xieraq li tkun emendata d-Direttiva 91/414/KEE kif xieraq.

               (16)

               Il-Kumitat Permanenti dwar il-Katina Alimentari u s-Saħħa ta’ l-Annimali, ma tax opinjoni fil-limitu ta’ żmien stabbilit mill-President tiegħu u għalhekk il-Kummissjoni ppreżentat proposta lill-Kunsill rigward dawn il-miżuri. Fid-data ta’ l-għeluq tal-perjodu stipulat mit-tieni subparagrafu ta’ l-Artikolu 19(2) tad-Direttiva 91/414/KEE, il-Kunsill la kien adotta l-att ta’ implimentazzjoni propost la kien indika l-oppożizzjoni tieegħu għall-proposta għall-miżuri ta’ implimentazzjoni u hu xieraq għall-Kummissjoni li tadotta dawn il-miżuri.

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stabbilit fl-Anness ta' din id-Direttiva.
   Artikolu 2
   L-Istati Membri għandhom jadottaw u jippublikaw dawn il-liġijiet, regolamenti u d-dispożizzjonijiet amministrattivi meħtieġa sal-30 ta' Ġunju 2007 biex ikunu konformi ma' din id-Direttiva. Huma għandhom minnufih jikkomunikaw lill-Kummissjoni t-test ta' dawk id-dispożizzjonijiet u tabella li turi l-korrelazzjoni bejn dawk id-dispożizzjonijiet u din id-Direttiva.
   Għandhom japplikaw dawn id-dispożizzjonijiet mit-1 ta' Lulju 2007.
   Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati mit-tali referenza meta dawn jiġu ppubblikati uffiċjalment. L-Istati Membri għandhom jistabbilixxu kif għandha ssir din ir-riferenza.
   Artikolu 3
   1.   L-Istati Membri, fejn meħtieġ, u fi qbil mad-Direttiva 91/414/KEE, jemendaw jew jirtiraw l-awtorizzazzjonijiet eżistenti għal prodotti għall-protezzjoni tal-pjanti li fihom il-fenarimol bħala sustanza attiva sat-30 ta' Ġunju 2007. Sa dik id-data, dawn għandhom, b'mod partikolari, jivverifikaw li l-kundizzjonijiet fl-Anness I ta' dik id-Direttiva rigward il-fenarimol ikunu sodisfatti, minbarra dawk identifikati fil-parti B tar-reġistrazzjoni dwar dik is-sustanza attiva, u li d-detentur ta' l-awtorizzazzjoni jkollu, jew ikollu aċċess għal, dokumentazzjoni li tissodisfa r-rekwiżiti ta' l-Anness II ta' dik id-Direttiva skond il-kundizzjonijiet ta' l-Artikolu 13.
   2.   B'deroga mill-paragrafu 1, għal kull prodott awtorizzat tal-protezzjoni tal-pjanti li fih il-fenarimol, l-Istati Membri għandhom jevalwaw il-prodott mill-ġdid skond il-prinċipji uniformi stipulati fl-Anness VI tad-Direttiva 91/414/KEE, fuq il-bażi ta' dokumentazzjoni li tissodisfa r-rekwiżiti ta' l-Anness III ta' dik id-Direttiva u li tikkunsidra l-parti B tar-reġistrazzjoni dwar il-fenarimol fl-Anness I ta' dik id-Direttiva. Fuq il-bażi ta' dik l-evalwazzjoni, għandhom jiddeterminaw jekk il-prodott jissodisfax ir-rekwiżiti stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
   Wara dik id-determinazzjoni, għall-prodotti li fihom il-fenarimol, fejn ikun meħtieġ, l-Istati Membri għandhom jemendaw jew jirtiraw l-awtorizzazzjoni sat-30 ta' Ġunju 2008.
   Artikolu 4
   Din id-Direttiva għanda tidħol fis-seħħ fl-1 ta' Jannar 2007.
   Artikolu 5
   Din id-Direttiva hija indirizzata lill-Istati Membri.

      Magħmula fi Brussell, 11 ta' Diċembru 2006.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 230, 19.8.1991, p. 1. Direttiva kif emendata l-aħħar bid-Direttiva tal-Kummissjoni 2006/85/KE (ĠU L 293, 24.10.2006, p. 3).

      (2)  ĠU L 366, 15.12.1992, p. 10. Regolament kif emendat l-aħħar mir-Regolament tal-Kummissjoni (KE) Nru 2266/2000 (ĠU L 259, 13.10.2000, p. 10).

      (3)  ĠU L 107, 28.4.1994, p. 8. Regolament kif emendat l-aħħar mir-Regolament tal-Kummissjoni (KE) Nru 2230/95 (ĠU L 225, 22.9.1995, p. 1).

      (4)  Opinjoni tal-Kumitat Xjentifiku dwar il-Pjanti dwar l-inklużjoni possibbli tal-Fenarimol fl-Anness I tad-Direttiva 91/414/KEE dwar it-tpoġġija fis-suq ta' prodotti dwar il-protezzjoni tal-pjanti ((SCP/FENARI/005 -Finali) (Opinjoni addottata mill-Kumitat Xjentifiku nhar it-18 ta’ Mejju 1999).

      (5)  Opinjoni tal-Kumitat Xjentifiku dwar il-Pjanti, dwar mistoqsijiet speċifiċi mill-Kummissjoni, li jikkonċernaw l-evalwazzjoni tal-Fenarimol fil-kuntest tad-Direttiva 91/414/KEE, (Opinjoni addottata mill-Kumitat Xjentifiku dwar il-Pjanti nhar it-8 ta' Novembru 2001).

      ANNESS
      Ir-reġistrazzjonijiet li ġejjin għandhom jinżiedu fl-aħħar tat-tabella fl-Anness I tad-Direttiva 91/414/KE.

                     Nru

                     Isem Komuni, Numri ta' identifikazzjoni

                     Isem IUPAC

                     Purity (1)

                     Id-dħul fis-seħħ

                     Skadenza ta' żmien għall-inklużjoni

                     Dispożizzjonijiet speċifiċi

                     “148

                     Fenarimol
                     Nru CAS60168-88-9 (stereokimika mhux dikjarata)
                     Nru CIPAC380

                     (±)-2,4'-dichloro-α-(pyrimidin-5-yl) benzhydryl alcohol

                     980  g/kg

                     l-1 ta’ Jannar 2007

                     it-30 ta' Ġunju 2008

                     PARTI A
                     Jistgħu jiġu awtorizzati biss l-użi bħala funġiċida fuq l-uċuħ tar-raba' li ġejjin:

                                 —

                                 tadam

                                 —

                                 bżar fis-serer

                                 —

                                 brunġiel

                                 —

                                 ħjar fis-serer

                                 —

                                 bettieħ

                                 —

                                 pjanti ornamentali, siġar ta’ l-imxietel u pjanti perenni

                           b'rati li ma jaqbżux

                                 —

                                 0,058 kg sustanza attiva kull ettaru għal kull applikazzjoni għat-tadam fl-għelieqi u 0,072 kg sustanza attiva kull ettaru għal kull applikazzjoni għat-tadam fis-serer;

                                 —

                                 0,072 kg ta' sustanza attiva kull ettaru kull applikazzjoni għall-bżar;

                                 —

                                 0,038 kg ta' sustanza attiva kull ettaru kull applikazzjoni għall-brunġiel;

                                 —

                                 0,048 kg ta' sustanza attiva kull ettaru kull applikazzjoni għall-ħjar;

                                 —

                                 0,024 kg sustanza attiva kull ettaru għal kull applikazzjoni għall-bettieħ fl-għelieqi u 0,048 kg sustanza attiva kull ettaru għal kull applikazzjoni għall-bettieħ fis-serer;

                                 —

                                 0,054 kg sustanza attiva kull ettaru għal kull applikazzjoni għall-pjanti ornamentali, siġar ta’ l-imxietel u l-pjanti perenni u 0,042 kg sustanza attiva kull ettaru għal kull applikazzjoni għall-pjanti ornamentali fis-serer.

                           L-użi li ġejjin ma għandhomx jiġu awtorizzati:

                                 —

                                 l-applikazzjoni fl-arja;

                                 —

                                 applikazzjonijiet minn fuq id-dahar jew bl-idejn minn operaturi mhux professjonali

                                 —

                                 il-ġardinaġġ domestiku.

                           L-Istati Membri għandhom jiżguraw li jiġu applikati l-miżuri kollha għat-taffija tar-riskju. Għandha tingħata attenzjoni partikolari għall-protezzjoni ta':

                                 —

                                 l-organiżmi akkwatiċi. Fejn ikun rilevanti, jJeħtieġ li tinżamm distanza adegwata bejn l-uċuħ trattati u ilmijiet tal-wiċċ. Din id-distanza tista' tkun tiddependi mill-applikazzjoni jew le ta' metodi jew tagħmir li jnaqqsu t-tifrix aċċidentali;

                                 —

                                 il-ħniex. Il-kundizzjonijiet ta' l-awtorizzazzjoni għandhom jinkludu miżuri għat-taffija tar-riskju, bħalma huma l-għażla ta' l-iktar taħlit xieraq ta' l-għadd u l-ħin ta' l-applikazzjonijet, ir-rati ta' l-applikazzjoni, u, jekk meħtieġ, il-grad ta' konċentrazzjoni tas-sustanza attiva;

                                 —

                                 l-għasafar u l-mammiferi Il-kundizzjonijiet ta' l-awtorizzazzjoni għandhom jinkludu miżuri għat-taffija tar-riskju, bħalma huma l-użu f'waqtu tal-prodott u l-għażla ta' dawk il-formulazzjonijiet li, minħabba l-preżentazzjoni fiżika tagħhom jew il-preżenza ta' aġenti li jiżguraw evitar adegwat, jimminimizzaw l-esponiment ta' l-ispeċi kkonċernata.

                                 —

                                 l-operaturi, li jeħtiġilhom jilbsu lbies protettiv adegwat, partikolarment l-ingwanti, il-coveralls, bwiez tal-lastku u l-protezzjoni tal-wiċċ jew in-nuċċalijiet tas-sikurezza waqt it-taħlit, it-tagħbija, l-applikazzjoni u t-tindif tat-tagħmir, sakemm l-esponiment għas-sustanza attiva ma jkunx adegwatament imbarrat mid-disinn u l-kostruzzjoni tat-tagħmir innifsu, jew inkella bl-immuntar ta' komponenti protettivi speċifiċi fuq l-istess tagħmir;

                                 —

                                 il-ħaddiema, li jeħtiġilhom jilbsu lbies protettiv adegwat, partikolarment l-ingwanti, jekk ikollhom jidħlu f'erja ttrattata qabel ma jkun skada l-perjodu speċifiku għad-dħul mill-ġdid.

                           PARTI B
                     Għall-implimentazzjoni tal-prinċipji uniformi ta' l-Anness VI, għandhom jitqiesu l-konklużjonijiet tar-rapport ta' evalwazzjoni dwar il-fenarimol u b'mod partikolari l-Appendiċi I u II tiegħu.
                     L-Istati Membri jeħtiġilhom jiżguraw li d-detenturi ta' l-awtorizzazzjonijiet jirrappurtaw sa mhux aktar tard mill-31 ta' Diċembru ta' kull sena dwar l-inċidenzi ta' problemi tas-saħħa fost l-operaturi. L-Istati Membri jistgħu jirrikjedu li jingħata tagħrif, bħal data dwar il-bejgħ u servej tax-xejriet ta' l-użu, ħalli tkun tista' tinkiseb stampa realistika tal-kundizzjonijiet ta' l-użu u l-impatt tossikoloġiku possibbli tal-fenarimol.
                     L-Istati Membri għandhom jitolbu li jiġu ppreżentati aktar studji biex jindirizzaw il-proprjetajiet potenzjali tal-fenarimol għat-taħwid ta' l-endokrini fi żmien sentejn mill-adozzjoni, min-naħa ta' l-Organizzazzjoni għall-Kooperazzjoni u l-Iżvilupp Ekonomiku (OECD), tal-Linji ta' Gwida għall-Ittestjar dwar it-taħwid ta' l-endokrini. Għandhom jiżguraw li n-notifikatur li fuq talba tiegħu il-fenarimol ikun ġie inkluż f’dan l-Anness jipprovdi dawn l-istudji lill-Kummissjoni fi żmien sentejn mill-addozzjoni tal-linji ta’ gwida msemmija hawn fuq.”

         (1)  Aktar dettalji dwar l-identità u l-speċifikazzjoni tas-sustanza attiva huma pprovduti fir-rapport tar-reviżjoni.


title: Id-Direttiva 97/63/KE tal-Parlament Ewropew u tal-Kunsill ta’ l-24 ta’ Novembru 1997 li temenda d-Direttivi 76/116/KEE, 80/876/KEE, 89/284/KEE u 89/530/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ fertilizzanti

text:
Avviż Legali Importanti

|

31997L0063

Official Journal L 335 , 06/12/1997 P. 0015 - 0016

		Id-Direttiva 97/63/KE tal-Parlament Ewropew u tal-Kunsillta’ l-24 ta’ Novembru 1997li temenda d-Direttivi 76/116/KEE, 80/876/KEE, 89/284/KEE u 89/530/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ fertilizzantiIL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabilixxi l-Komunità Ewropea, u partikolarment l-Artikolu 100a tiegħu,Wara li kkunsidraw il-proposta mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali [2],Waqt li jaġixxu skond il-proċedura stabbilita fl-Artikolu 189b tat-Trattat [3],Bill l-Artikolu G tat-Trattat dwar l-Unjoni Ewropea ssostitwixxa l-espressjoni ‘Komunità Ekonomika Ewropea’ bl-espressjoni ‘Komunità Ewropea’; billi l-inizjali ‘KEE’ għandhom għalhekk jiġu sostitwiti bl-inizjali ‘KE’;Billi l-espressjoni ‘fertilizzant KEE’ tinstab f’ċerti disposizzjonijiet tad-Direttiva tal-Kunsill 76/116/KEE tat-18 ta’ Diċembru 1975 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ fertilizzanti [4], id-Direttiva tal-Kunsill 80/876/KEE tal-15 ta’ Lulju 1980 tal-15 ta’ Lulju 1980 dwar l-approssimazzjoni tal-liġijiet ta’ l-Istati Membri dwar fertilizzanti puri ta’ nitrat ta’ l-ammonju b’kontenut għoli ta’ nitroġenu [5], d-Direttiva tal-Kunsill 89/284/KEE tat-13 ta’ April 1989 li tissupplimenta u temenda d-Direttiva 76/116/KEE fir-rigward tal-kontenut ta’ kalċju, tal-manjesju, tas-sodju u tal-kubrit tal-fertilizzanti [6] u d-Direttiva tal-Kunsill 89/530/KEE tat-18 ta’ Settembru 1989 li tissupplementa u temenda d-Ditrettiva 76/116/KEE fir-rigward ta’ l-oligoelementi ta’ boron, cobalt, ramm, ħadid, manganese, molybendum u żingu kontenuti fil-fertilizzanti. [7]; billi, bħala konsegwenza, l-espressjoni ‘fertilizzant tal-KEE’ għandha tiġi sostitwita f’dawn id-disposizzjonijiet bit-termini ‘fertilizzant tal-KE’;Billi, madankollu, l-fabbrikanti normalment iżommu ħażna ta’ kwantitajiet kbar ta’ materjal għall-imballaġġ, tikketti u dokumenti li jkunu magħhom, u b’ hekk jesponu ruħhom għar-riskju li jidħlu fi spejjeż addizzjonali fil-każ li din il-bidla tiġi mplimentata b’effett immedjat; billi, għalhekk, għandu jiġi ffissat perijodu li tulu l-materjal għall-imballaġġ, it-tikketti u d-dokumenti li jkun hemm magħhom immarkati ‘fertilizzant tal-KEE’ jistgħu jibqgħu jintużaw,ADOTTAW DIN ID-DIRETTIVA:Artikolu 11. Id-Direttiva 76/116/KEE hija hawnhekk emendata kif ġej:(a) fl-Artikolu 1, l-espressjoni ‘fertilizzant tal-KEE’ għandha tiġi sostitwita bl-espressjoni ‘fertilizzant tal-KE’;(b) fl-Artikolu 2, l-espressjoni ‘fertilizzant tal-KEE’ għandha tiġi sostitwita bl-espressjoni ‘fertilizzant tal-KE’;(ċ) fl-Artikolu 7, l-espressjoni ‘fertilizzant tal-KEE’ għandha tiġi sostitwita bl-espressjoni ‘fertilizzant tal-KE’;(d) fl-Artikolu 8(1), l-espressjoni ‘fertilizzant tal-KEE’ għandha tiġi sostitwita bl-espressjoni "fertilizzant tal-KE";(e) fl-Anness II, il-punt 1 (a), l-espressjoni ‘FERTILIZZANT TAL-KEE’ għandha tiġi sostitwita bl-espressjoni "FERTILIZZANT TAL-KE";2. Id-Direttiva 80/876/KEE hija hawnhekk emendata kif ġej:(a) fl-Artikolu 2, l-espressjoni "fertilizzant tal-KEE" għandha tiġi sostitwita bl-espressjoni "fertilizzant tal-KE";(b) fl-Artikolu 4, l-espressjoni "fertilizzant tal-KEE" għandha tiġi sostitwita bl-espressjoni "fertilizzant tal-KE";(ċ) fl-Artikolu 6, l-espressjoni ‘fertilizzant tal-KEE’ għandha tiġi sostitwita bl-espressjoni "fertilizzant tal-KE";(d) fl-Artikolu 7(1), l-espressjoni "fertilizzant tal-KEE" għandha tiġi sostitwita bl-espressjoni "fertilizzant tal-KE";(e) fl-Artikolu 7(3), l-espressjoni "fertilizzant tal-KEE" għandha tiġi sostitwita bl-espressjoni "fertilizzant tal-KE".3. Id-Direttiva 89/284/KEE hija hawnhekk emendata kif ġej:(a) Fl-Artikolu 1, l-espressjoni "fertilizzanti tal-KEE" għandha tiġi sostitwita bl-espressjoni "fertilizzanti tal-KE";(b) fl-Artikolu 2, "fertilizzanti tal-KEE" għandha tiġi sostitwita bl-espressjoni "fertilizzanti tal-KE";(ċ) fl-Artikolu 4, l-espressjoni "FERTILIZZANT TAL-KEE" għandha tiġi sostitwita bl-espressjoni "FERTILIZZANT TAL-KE";(d) fl-Artikolu 6(a), l-espressjoni "FERTILIZZANT TAL-KEE" għandha tiġi sostitwita bl-espressjoni "FERTILIZZANT TAL-KE";(e) fl-Artikolu 9(1) u (2), l-espressjoni "fertilizzant tal-KEE" għandha tiġi sostitwita bl-espressjoni "fertilizzant tal-KE".4. Id-Direttiva 89/530/KEE hija hawnhekk emendata kif ġej:(a) fl-Artikolu 1(1), l-espressjoni "FERTILIZZANT TAL-KEE" għandha tiġi sostitwita bl-espressjoni "FERTILIZZANT TAL-KE";(b) fl-Artikolu 1(2), it-termini "FERTILIZZANT TAL-KEE" għandha tiġi sostitwita bl-espressjoni "FERTILIZZANT TAL-KE";(ċ) fl-Artikolu 2, l-espressjoni "fertilizzanti tal-KEE" għandha tiġi sostitwita bl-espressjoni "fertilizzanti tal-KE";(d) fil-kliem ta’ introduzzjoni għall-Artikolu 3(1), l-espressjoni "fertilizzanti tal-KEE" għandha tiġi sostitwita bl-espressjoni "fertilizzanti tal-KE";(e) fl-Artikolu 3(1)(b), it-termini "fertilizzanti tal-KEE" għandha tiġi sostitwita bit-termini "fertilizzanti tal-KE".(f) fl-Artikolu 4(a), l-espressjoni "FERTILIZZANT TAL-KEE" għandha tiġi sostitwita bl-espressjoni "FERTILIZZANT TAL-KE";(g) fl-ewwel subparagrafu ta’ l-Artikolu 6, l-espressjoni "fertilizzanti tal-KEE" għandha tiġi sostitwita bl-espressjoni "fertilizzanti tal-KE";(h) fil-Kapitoli Ċ u D ta’ l-Anness, l-espressjoni "FERTILIZZANTI TAL-KEE" għandha tiġi sostitwita bl-espressjoni "FERTILIZZANTI TAL-KE";Artikolu 2Il-materjal għall-imballaġġ, it-tikketti u d-dokumenti li jkun hemm magħhom immarkati "FERTILIZZANT TAL-KEE" jistgħu jibqgħu jintużaw sal-31 ta’ Diċembru 1998.Artikolu 31. L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi neċessarji sabiex jikkonformaw ma’ din id-Direttiva sa mhux aktar tard mill-1 Lulju 1998. Huma għandhom minnufih jinfurmaw lill-Kummissjoni b’dan.Meta l-Istati Membri jadottaw dawn id-disposizzjonijiet, għandu jkollhom referenza għal din id-Direttiva jew għandhom ikollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi sabiex issir din ir-referenza għandhom jiġu stabbiliti mill-Istati Membri.2. L-Istati Membri għandhom minnufih jikkomunikaw lill-Kummissjoni t-test tad-disposizzjonijiet kollha tal-liġi domestika li jadottaw fil-qasam regolat b’din id-Direttiva. Il-Kummissjoni għandha tinforma lill-Istati Membri l-oħra kif xieraq.Artikolu 4Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 5Din id-Direttiva hija indirizzata lill-Istati Membri.Magħmula fi Brussel, fl-24 ta’ Novembru 1997.Għall-Parlament EwropewIl-PresidentJ. M. Gil-RoblesGħall-KunsillIl-PresidentJ. Poos[1] ĠU Nru Ċ 19, tat- 18.1.1997, p. 6.[2] ĠU Nru ċ 89, tad- 19.3.1997, p. 17.[3] () L-Opinjoni tal-Parlament Ewropew tal-11 Marzu 1997 (ĠU Nru ċ 115, ta’ l- 14.4.1997, p. 24), il-Pożizzjoni Komuni tal-Kunsill tas-17 ta’ Ġunju 1997 (ĠU Nru ċ 237, ta’ l- 4.8.1997, p. 14) u d-Deċiżjoni tal-Parlament Ewropew tas-17 ta’ Settembru 1997 (ĠU Nru ċ 304, tas- 6.10.1997, p. 79). Id-Deċiżjoni tal-Kunsill tas-27 ta’ Ottubru 1997.[4] () ĠU Nru L 24, tat-30.1.1976, p. 21. Id-Direttiva kif l-aħħar emendata bid-Direttiva tal-Kummissjoni 96/28/KE (ĠU Nru L 140, tat-13.6.1996, p. 30).[5] () ĠU Nru L 250, tat-23.9.1980, p. 7.[6] () ĠU Nru L 111, tat-22.4.1989, p. 34. Id-Direttiva kif l-aħħar emendata bid-Direttiva tal-Kummissjoni 93/69/KEE (ĠU Nru L 185, tat-28.7.1993, p. 30).[7] () ĠU Nru L 281, tat-30.9.1989, p. 116.--------------------------------------------------


title: Id-Direttiva tal-Kummissjoni 95/6/KE ta’ l-20 ta’ Marzu 1995 li temenda l-Annessi I u II mad-Direttiva tal-Kunsill 66/402/KEE dwar il-marketing taż-żerriegħa taċ-ċereali

text:
Avviż Legali Importanti

|

31995L0006

Official Journal L 067 , 25/03/1995 P. 0030 - 0032

		Id-Direttiva tal-Kummissjoni 95/6/KEta’ l-20 ta’ Marzu 1995li temenda l-Annessi I u II mad-Direttiva tal-Kunsill 66/402/KEE dwar il-marketing taż-żerriegħa taċ-ċerealiIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 66/402/KEE ta’ l-14 ta Ġunju 1966 dwar il-marketing taż-żerriegħa taċ-ċereali [1], kif l-aħħar emendata bid-Direttiva tal-Kummissjoni 93/2/KEE [2], u b’mod partikolari l-Artikolu 21a tagħha,Billi l-ibridi tas-segala huma inklużi fl-iskop tad-Direttiva 66/402/KEE, iżda d-Direttiva ma tistabbilixxix il-kondizzjonijiet li jridu jiġu ssodisfatti mill-uċuħ tar-raba’ u miż-żerriegħa ta’ l-ibridi tas-segala;Billi sabiex jiġu stabbiliti dawn il-kondizzjonijiet kienet adottata d-Deċiżjoni tal-Kummissjoni 89/374/KEE tat-2 ta’ Ġunju 1989 dwar l-organizzazzjoni ta’ esperiment temporanju skond id-Direttiva tal-Kunsill 66/402/KEE rigward il-marketing taż-żerriegħa taċ-ċereali, sabiex jiġu stabbiliti l-kondizzjonijiet li jridu jiġu ssodisfatti mill-uċuħ tar-raba’ u miż-żerriegħa ta’ l-ibridi tassegala [3], kif emendata bid-Deċiżjoni 92/520/KEE [4];Billi dan l-esperiment temm fit-30 ta Ġunju 1994;Billi fuq il-bażi tar-riżultati ta’ dan l-esperiment jistgħu issa jiġu stabbiliti l-kondizzjonijiet li jridu jiġu ssodisfatti mill-uċuħ tar-raba’ u miż-żerriegħa ta’ l-ibridi tas-segala u l-Annessi I u II ta Direttiva 66/402/KEE għandhom jiġu emendati kif jixraq;Billi l-miżuri pprovduti f’din id-Direttiva huma skond l-opinjoni tal-Kumitat Permanenti taż-Żrieragħ u l-Materjal tal-Propagazzjoni għall-Agrikoltura, l-Ortikultura u l-Forestrija,ADOTTAT DIN ID-DIRETTIVA:L-Artikolu 1L-Annessi I u II mad-Direttiva 66/402/KEE huma emendati kif iddikjarat fl-Anness ma’ hawn.L-Artikolu 21. L-Istati Membri għandhom idaħħlu fis-seħħ il-liġijiet, ir-regolamenti jew id-dispożizzjonijiet amministrattivi meħtieġa sabiex jikkonformaw ma’ din id-Direttiva mhux iktar tard mit-30 ta Ġunju 1995. Huma għandhom jgħarrfu lill-Kummissjoni b’dan minnufih.Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew għandhom ikunu akkompanjati minn din ir-referenza fil-waqt talpubblikazzoni uffiċjali tagħhom. Il-proċedura għal din ir-referenza għandha tiġi adottata mill-Istati Membri.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewliena tal-liġijiet nazzjonali li jadottaw fil-qasam kopert b’din id-Direttiva.L-Artikolu 3Din id-Direttiva għandha tidħol fis-seħħ fil-għoxrin jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 4Din id-Direttiva hija indirizzata lill-Istati Membri.Magħmula fi Brussel, fl-20 ta’ Marzu 1995.Għall-KummissjoniFranz FischlerMembru tal-Kummissjoni[1] ĠU 125, tal-11.7.1966, p. 2309/66[2] ĠU L 54, tal-5.3.1993, p. 20[3] ĠU L 166, tas-16.6.1989, p. 66[4] ĠU L 325, tal-11.11.1992, p. 25.--------------------------------------------------L-ANNESS1. L-Anness I huwa emendat kif ġej:(a) Fil-punti 2 u 3, il-kliem "għajr l-ibridi" jiġi miżjud wara l-kliem Secale cereale.(b) Jiddaħħal il-punt 3a li ġej:"3a. Ibridi tas-segala.(a) Il-wiċċ tar-raba’ għandu jħares l-istandards li ġejjin rigward id-distanzi mis-sorsi tal-pollen fil-qrib li jistgħu jirriżultaw f’pollenazzjoni barranija mhux mixtieqa.Il-wiċċ tar-raba | Id-Distanza minima |1 | 2 |— għall-produzzjoni tas-żerriegħa bażika— fejn hija wżata l-isterilizzazzjoni maskili | 1000 m |— fejn mhix użata l-isterilizzazzjoni maskili | 600 m |— għall-produzzjoni taż-żerriegħa ċċertifikata | 500 m |(b) Il-wiċċ tar-raba’ għandu jkollu identità u safa biżżejjed rigward il-karatteristiċi tal-komponenti, inkluża l-isterilità maskili.B’mod partikolari, il-wiċċ għandu jħares l-istandards jew il-kondizzjonijiet l-oħra li ġejjin:(i) in-numru tal-pjanti jew l-speċje tal-wiċċ li jingħarfu bħala ovvjament li mhumiex veri għall-komponent ma għandhomx jaqbżu:- il-wieħed għal kull 30 m² għall-produzzjoni taż-żerriegħa bażika,- il-wieħed għal kull 10 m² għall-produzzjoni taż-żerriegħa ċċertifikata, dan l-istandard għandu japplika għall-ispezzjonijiet uffiċjali fuq il-post għall-komponenti femminili biss,(ii) fil-każ taż-żerriegħa bażika, fejn tiġi użata l-isterilità maskili, il-livell ta’ l-isterilità tal-komponent maskili sterili għandu jkun mill-inqas 98 %.(ċ) Meta approprjat, iż-żerriegħa ċċertifikata għandha tiġi prodotta f’kultivazzjoni mħallta tal-komponent femminili li huwa sterili għall-maskil ma’ komponent maskil li jregga’ lura l-fertilità maskili."2. L-Anness II huwa emendat kif ġej:(a) Fil-punt 1, il-kliem "il-varjetajiet ibridi tas-Sorghum spp. u taż-Zea Mays" għandu jinbidel bil-kliem "il-varjetajiet ibridi tas-Secale Cereale, is-Sorghum spp. u ż-Zea Mays".(b) Dan li ġej għandu jiżdied mal-punt 1:"Ċ. L-ibridi tas-segala.Iż-żerriegħa ma għandhiex tiġi ċċertifikata għajr jekk ikunu tqiesu r-riżultati ta’ test uffiċjali ta’ wara l-kontroll, fuq kampjuni taż-żerriegħa bażika meħuda uffiċjalment u mwettqa matul l-istaġun tat-tkabbir taż-żerriegħa mdaħħla għaċ-ċertifikazzjoni bħala żerriegħa ċċertifikata sabiex jiġi żgurat jekk iż-żerriegħa bażika tkunx laħqet il-ħtiġiet taż-żerriegħa bażika stabbiliti f’din id-Deċiżjoni dwar l-identità u s-safa rigward il-karatteristiċi tal-komponenti, inkluża l-isterilità maskili."(ċ) Il-punt 3 jiġi mibdul b’li ġej:"3. L-organiżmi ta’ ħsara li jnaqqsu l-utilità taż-żerriegħa għandhom ikunu fl-iktar livell baxx possibbli.B’mod partikolari, iż-żerriegħa għandha tikkonforma ma’ l-istandards li ġejjin rigward il-Claviceps purpurea (in-numru massimu ta’ sclerotia jew ta’ frak ta’ sclerotia f’kampjun tal-piż speċifikat fil-kolonna 3 ta’ l-Anness III).Il-Kategorija | Il-Claviceps purpurea |1 | 2 |Iċ-Ċereali l-oħra għajr is-segala ibrida: | |— iż-żerriegħa bażika | 1 |— iż-żerriegħa ċċertifikata | 3 |L-ibridi tas-segala: | |— iż-żerriegħa bażika | 1 |— iż-żerriegħa ċċertifikata | 4 [1] |--------------------------------------------------